شه‌فه‌ق نيوز/ سه‌رچه‌وه‌يگ پزيشكى، ئاشكراى تۆماركردن يه‌كه‌م حاڵه‌ت تويشبوين وه‌ ڤايرۆس كۆرۆنا كرد له‌ قه‌زاى خانه‌قين، لاى خوه‌ييشه‌و وه‌رگرى شارستانى ئاشكراى مردن كارمه‌نديگ كرد له‌ئه‌نجام تويشبوينى وه‌ كۆرۆنا له‌ دياله‌.
سه‌رچه‌وه‌گه‌ ئه‌را ئاژانس شه‌فه‌ق نيوز وت: خانه‌قين يه‌كه‌م حاڵه‌ت تويشبوين وه‌ ڤايرۆس كۆرۆنا تۆمار كردگه‌ دوياى مه‌ندنه‌وه‌ى وه‌ به‌تاڵى له‌ تۆماركردن حاڵه‌ت تويشبوين له‌وه‌ختيگه‌و په‌تاگه‌ ده‌ركه‌فتگه‌.
لاى خوه‌ييشه‌و، وه‌رگرى شارستانى له‌ به‌ياننامه‌يگ ئاشكراى مردن مفه‌وه‌زيگ كرد وه‌ناو عه‌مار محه‌مه‌د جاسم له‌ وه‌رگرى شارستانى مه‌ده‌نى له‌ ره‌تڵ ته‌وارى دوياى ئسپاتبوينى وه‌ ڤايرۆس كۆرۆنا.
